หลังจากที่เห็นเปาลาวาชมพูจากในเวบ พอมีโอกาสได้ผ่านมาแถวสวนดอก เลยต้องขอแวะหน่อย

ร้านนี้อยู่ใกล้ๆ กับประตูสวนดอก ติดผัดไทลุงแก้ว ถ้าไปเช้าๆ ก้จอดรถหน้าผัดไทลุงแก้วได้เลย แต่ถ้าเย็นๆ แล้ว คงจะหาที่จอดรภยากมาก 

ร้านนี้ไม่มีที่ให้นั่งกินนะ คือต้องซื้อกลับ มีบริการอุ่นให้ด้วย เราไปตอนแรกแบบ มีให้เลือกเยอะมากกกกก คือเลือกไม่ถูกกันเลยทีเดียว ทั้งซาลาเปา หมั่นโถว มีไส้แปลกๆ ที่ไม่เคยเห็นที่ไหนมีเลย ราคาก้ตกลูกละ 10-25 บาท เราว่าราคาก้สมเหตุสมผลดีนะ บวกกับความหลากหลาย โอเคเลยแหล

เราสั่ง ..
- เปาลาวาไข่เค็ม 1 ลูก 20 บาท รสชาติอร่อย เข้มข้นกว่าเปาลาวาของ 7-11 เยอะมากกก แบบลาวาไหลเยิ้มออกมาเลย ไม่เหนียว ไม่จืด จนเกินไป อร่อยแบบพอดีๆ ไข่เค็มไม่คันคอ ชอบลูกนี้ที่สุดเลย

- เปาลาวาชมพู 20 บาท ลูกนี้รสชาติเหมือนเปาลางาไข่เค็มเลย แต่เหมือนจะมีรสหวานนิดๆ ลาวาเป๋นสีชมพูสวยเลย ถ้ากินทีเดียวครึ่งลูก อาจจะรู้สึกแสบคอไปนิดหน่อย แต่ก้ถือว่าโอเค

- เปาลาบหมู 20 บาท ได้รสชาติของลาบจริงๆ แบบกลิ่นข้าวคั่วลอยมา กินไปสักพัก รู้สึกเผ็ดที่ปลายลิ้นนิดๆ ถ้าใครชอบลาบ น่าจะโดนใจเลยแหละ

ร้านนี้เหมาะสำหรับคนหิวๆ ต้องการรองท้องด้วยซาลาเปาอุ่นๆ แต่เสียดายที่จอดรถหายากไปนิด แต่พนง.บริการน่ารัก พูดจาดียิ้มแย้มแจ่มใส ใครผ่านไปผ่านมาก้แวะไปลองได้นะ ระวังจะเลือกไส้ไม่ถูก 5555 แต่ใครหิวมากๆ ระวังเป็นลมก่อนนะ เพราะว่าใช้เวลาอุ่นพอสมควร